Tanggapan diri kita sebagai rakyat Amerika,
perkara yang kita kagumi
dan cara kita yakin bahawa kita adalah insan bebas
sudah termaktub dalam Pindaan ke-14.
Pindaan ke-14 terhasil daripada peperangan,
menimbulkan kontroversi dan dimeterai bersama perasaan dendam.
Itulah warisannya.
Apa yang kami terlepas pandang adalah kami tidak bersedia
untuk merangkum kesaksamaan sebenar.
SEBUAH SIRI DOKUMENTARI NETFLIX
Setiap tindakan pasti ada reaksi yang sepadan dan bertentangan.
Setiap revolusi ada revolusi yang setaraf dan bertentangan.
TAMATKAN KETUANAN
Ada di antara kita yang sukar menerima perubahan,
terutamanya apabila mereka rasa kehilangan sesuatu.
Selepas Perang Saudara, warga kulit Putih di Selatan rasakan
mereka bukan sahaja kalah perang, tapi cara hidup juga.
Mereka terasa dihina.
Bekas hamba kini memperoleh kesaksamaan perundangan
di bawah Pindaan ke-14.
Kesaksamaan yang disokong oleh kerajaan.
Akhirnya…
Pindaan ke-14 ini perlu dipertahankan
kerana selepas ia diluluskan, ia ditentang oleh segenap sisi.
Di mahkamah, di jalanan…
kepentingannya pernah dicabar dalam sejarah kita.
PENENTANGAN
PERANG SAUDARA 1861-1865
REKONSTRUKSI 1865
Bagaimana anda satukan kembali republik
selepas empat tahun berperang?
Usaha untuk memujuk negeri Selatan kembali ke Kesatuan
atas dasar kesaksamaan sebenar antara warga Hitam dan Putih
sentiasa menghadapi kesukaran.
Hamba adalah satu institusi.
Ia satu sistem buruh. Ia sistem politik.
Ia sistem kekayaan. Ia sistem kuasa.
Anda perlu ubah semua itu.
Kebanyakan warga kulit Putih Selatan tak mahu Pindaan ke-14,
mereka rasa ia penghinaan,
terutamanya dalam interaksi harian mereka.
Semua orang tahu cara seorang hamba bertindak.
Mereka perlu beralih ke tepi jalan jika warga kulit Putih lalu.
Mereka tak boleh panggil orang Putih selain daripada gelaran Tuan.
Namun, bagaimana kelakuan selepas zaman hamba?
"Jangan fikir, kebebasan yang anda kecapi seperti warga kulit Putih
memberikan kesaksamaan, kerana anda tak begitu.
Jika anda mahu dihormati sebagai encik dan cik,
awak perlu bersikap sewajarnya.
Panggil tuan lama anda, 'Tuan', dan isterinya 'Puan'."
Salah satu perkara yang saya rasa tak pernah dibincangkan
adalah betapa pentingnya penetapan minda itu
bahawa kebebasan warga kulit Hitam yang ditunjukkan semasa Rekonstruksi
adalah perkara paling mengagumkan dalam sejarah Amerika.
Mereka diperhambakan, dizalimi, rasa trauma dan diseksa,
Mereka peroleh kebebasan, mencari kedamaian, harmoni dan komuniti.
HIRAM REVELS SENATOR AS
"Mereka bersabar dengan bekas tuan mereka,
tiada niat membalas dendam,
tiada kebencian,
tiada kemarahan.
Mereka tak berniat untuk meninggi diri
hingga mengorbankan satu-satunya kepentingan warga kulit Putih.
Mereka minta, namun hak mereka adalah berdasarkan hukum Tuhan."
Ramai dalam kalangan kita tidak sedar tentang magnitud
sumbangan warga kulit Hitam Amerika dan Afrika
kepada Amerika dan dunia.
Sertai kami dalam meraikan sumbangan budaya warga kulit Hitam.
Dengan Pindaan ke-14, kami nampak kemajuan luar biasa
oleh warga kulit hitam yang bebas.
Dengan kehadiran tentera persekutuan, mereka memperoleh kejayaan
dalam perdagangan, perniagaan, pertanian.
Mereka mahu berkhidmat dan memimpin.
"Mata saya melihatnya,
telinga kami mendengar, hati kami rasainya dan tiada lagi keraguan.
Warga kulit Hitam bebas.
Warga kulit Hitam adalah rakyat dan mereka dimerdekakan."
Orang Afrika Amerika dibanjiri rasa teruja dengan kebebasan,
dipenuhi dengan keseronokan untuk menjadi rakyat sepenuhnya.
Kami mula alami perubahan dalam kehidupan warga kulit Hitam.
Mereka juga mahu tubuhkan institusi seperti gereja.
Gereja AME dan Gereja Pembaptisan warga kulit Hitam berkembang di selatan.
Banyak kolej dan universiti bersejarah warga kulit Hitam,
dari Fisk ke Universiti Horward di Washington,
diwujudkan pada ketika ini
sebagai cara warga kulit Hitam membina asas institusi
untuk mencipta gaya hidup baharu
di dunia yang mereka tak pernah kenali.
Rekonstruksi mewujudkan beratus pegawai kerajaan berkulit Hitam
sebagai penggubal undang-undang negeri di Selatan,
leftenan gabenor di Selatan.
Ada yang menjadi ahli kongres AS dan dua orang senator AS
dan berkhidmat dengan telus.
Hiram Revels menjadi senator Afrika Amerika yang pertama.
"Washington, 25 Februari 1870.
Encik Revels, senator kulit Hitam dari Mississippi,
telah mengangkat sumpah untuk jawatan tersebut.
Keadaan begitu tegang dan hening
untuk menggambarkan kecenderungan
tentang idea samar yang dirasai
sepanjang proses itu."
"Kita berada di tengah ruang keterujaan
atas dasar keadilan dan kesaksamaan perundangan serta politik."
Saya faham,
tapi sekarang kita hidup berjiran,
kita boleh serasikan cara hidup
dan bekerjasama dengan aman.
Pelukis ilustrasi terkenal, Thomas Nast menghasilkan kartun
"Hari Kesyukuran Pak Cik Sam".
Ia satu contoh pemikiran pada waktu itu.
MAKAN MALAM KESYUKURAN PAK CIK SAM
Semua orang duduk di meja, kulit Putih, Hitam, orang asli, Cina.
Waktu itu, saya rasa ia gambaran yang tak pernah dilihat sesiapa.
Inilah yang mereka cuba bayangkan diri mereka.
Pindaan ke-14 telah berjaya mewujudkan
negara yang berbilang bangsa yang baharu,
demokrasi berbilang kaum yang akhirnya mewarisi prinsip
yang termaktub dalam Pengisytiharan.
Ia tak bertahan lama.
Satu perkara yang jelas,
ada tekanan daripada warga kulit Putih di Selatan…
yang mahukan…
keadaan seperti waktu dulu.
JOHN ARCHIBALD CAMPBELL HAKIM MAHKAMAH AGUNG
"Hitam adalah warna yang menjadi fesyen di wilayah ini.
Kita ada warga Afrika di sekeliling kita.
Mereka juri…
kerani pejabat pos, pegawai rumah adat.
Komuniti di Selatan akan musnah
selagi tiada perubahan pentadbiran yang kemas
dalam semua jabatan kerajaan.
Mungkin pemberontakan lebih sesuai…
berbanding pengabaian yang semakin terbina."
Pindaan ini mengatakan semua rakyat adalah setaraf di bawah undang-undang.
Kemudian, wujudnya Pindaan ke-15,
yang memberikan warga kulit Hitam hak mengundi.
Bagi golongan Putih di Selatan, ia adalah letusan yang berbahaya.
Pindaan itu telah mengubah perundangan pihak Selatan
dan kepimpinan buat seketika.
Namun pemikiran warga kulit Putih tidak berubah,
mereka buat apa saja untuk dapatkan kembali kuasa mereka.
Apa saja.
Kami mahu hidup dengan aman,
terutamanya dengan orang putih di Selatan.
Kepentingan kita sama.
Namun kami tak mahu kedamaian antara dua kelompok berbeza.
Berikan hak kami.
Warga kulit Putih menganggap warga kulit Hitam
adalah warganegara kelas kedua.
Hidup untuk menurut perintah dan kebanyakan di Selatan,
kehidupan mereka hampir sama semasa perhambaan.
Selepas kehancuran itu…
wujudnya kebebasan.
Ia telah termaktub.
Secara teknikal, perhambaan telah berakhir.
Namun perjuangan untuk kesaksamaan baru saja bermula.
Sebagai rakyat, hak akan terjamin di bawah Pindaan ke-14.
Warga kulit Hitam kini bergantung kepada mahkamah untuk melawan penentangan ini.
Sebelum Perang Saudara, ramai hakim memiliki hamba
atau diberikan hamba orang presiden yang turut ada.
Tindakan yang mengejutkan.
Namun Mahkamah sekitar tahun 1870-an dan 1880-an adalah berbeza.
Seolah-olah perang saudara merubah segalanya.
Kebanyakan hakim yang dilantik oleh presiden mempertahankan Kesatuan.
Mahkamah ini pasti penuh dengan ahli revolusi, bukan?
Tidak begitu banyak.
Warga Hitam Amerika tidak memperoleh sekutu di mahkamah
namun pihak Selatan perolehinya.
Saya fikir apabila ramai orang fikirkan tentang reaksi Rekonstruksi,
kami fikirkan tentang kekejaman di jalanan,
kami fikirkan kebangkitan golongan Klan.
Kami fikir tentang Kod Hitam.
Namun, kami juga harus jelas bahawa Mahkamah Agung
memainkan peranan yang penting dan berkuasa
dalam mengembalikan hak orang Afrika terutamanya tentang perhambaan.
Pindaan ke-14, Seksyen 1 mengatakan bahawa sebagai rakyat
anda mempunyai keistimewaan atau imuniti kerakyatan.
Tiada negeri boleh menghalangnya.
Sebagai manusia,
anda mempunyai hak perlindungan setaraf dalam perundangan dan proses hak.
Adakah itu akan diperhatikan?
Apa yang Mahkamah Agung buat dalam beberapa kes,
Rumah Sembelihan, Cruikshank dan Kes Hak Sivil,
telah menjejaskan undang-undang itu.
REKONSTRUKSI 1865
KES RUMAH SEMBELIHAN 1873
Kes rumah sembelihan adalah salah satu…
keputusan Mahkamah Agung AS yang dicerca dan dikritik.
Pada asasnya, ia masih terikat pada perundangan negeri,
bukan kerajaan rasmi negara
untuk definisi asas dan perlindungan hak anda.
Ini melumpuhkan Klausa Imuniti dan Keistimewaan
dan tak dapat dipulihkan.
Okey, mari kita pecahkan keistimewaan dan imuniti.
Pada dasarnya, ia bermaksud hak kita.
Keistimewaan adalah kebebasan kita.
Perkara yang dibenarkan untuk dilakukan.
Imuniti pula adalah perlindungan kita.
Perkara yang dilindungi ke atas kita sebagai rakyat.
Di Amerika, kebebasan dan perlindungan paling asas kita
terkandung dalam Rang Undang-Undang.
Kebebasan bersuara, agama, perhimpunan, hak memiliki senjata,
semua perkara yang baik.
Sekarang, Pindaan ke-14 telah memberikan anda hak
tidak kira di mana anda tinggal
atau ke negeri mana awak pergi.
Ia sangat penting kepada warga kulit Hitam
yang sering dinafikan hak mereka bergantung kepada negeri mereka tinggal.
Dengan mengecilkan had penguatkuasaan Pindaan ke-14
ia telah mencabuli pindaan itu.
Kerajaan tempatan ketuanan kulit Putih gunakan kes Rumah Sembelihan
untuk mengatakan Pindaan ke-14 tidak boleh mengganggu-gugat
kerajaan tempatan untuk menjamin hak sivil.
KES RUMAH SEMBELIHAN 1873
Ketika kerajaan Amerika melawan Cruikshank,
mahkamah memutuskan bahawa Pindaan Ke-14…
tidak…
melindungi…
seseorang individu…
daripada keganasan yang dilakukan oleh rakyat lain.
"Pindaan ke-14 melarang sebuah negeri
daripada memusnahkan kehidupan dan harta rakyat tanpa perbicaraan…
namun ia tidak terpakai pada hak individu ke atas individu lain."
Secara dasar, ia telah merobek
jaminan asas dalam Pindaan ke-14.
Warga kulit Hitam hanya boleh
menuntut hak kerakyatan di Amerika Syarikat
adalah jika mereka dilindungi daripada keganasan.
Jadi, biar saya fahamkan.
Pada dasarnya, apa yang Mahkamah Agung katakan adalah,
"Maaf, warga kulit Hitam.
Jika orang awam lakukan keganasan terhadap anda,
walau pembunuhan,
kerajaan persekutuan tidak boleh ambil sebarang tindakan
walaupun pindaan ke-14 dimeterai untuk melindungi anda."
KES HAK SIVIL- 1883
Kes Hak Sivil pada dasarnya menyingkirkan kuasa
daripada Akta Hak Awam 1875.
Mahkamah mengatakan, warga kulit Hitam tidak akan bebas
daripada diskriminasi di tempat awam.
Mereka alami diskriminasi di teater, hotel dan tempat-tempat lain.
Ia adalah tindakan individu, bukan negeri.
Apabila pihak opera tak membenarkan warga kulit Hitam masuk,
itu bukan kenyataan kerajaan negeri,
bukan kenyataan rasmi.
Itu perniagaan persendirian.
Kes Hak Awam telah membenarkan pengasingan terjadi
di tempat persendirian,
dengan mengatakan ia bukan mencabuli perlindungan kesaksamaan di bawah pindaan.
Ia cuma mencabuli kesopanan manusia.
Mahkamah katakan, dalam Kes Hak Awam,
ada perkara yang membinasakan,
sesuatu yang sudah biasa bagi warga kulit Hitam.
"Apabila seseorang bebas dari perhambaan,
pasti ada satu tahap dalam kelangsungan hidup,
di mana dia tidak lagi istimewa di sisi undang-undang.
Mahkamah katakan, berapa lama lagi…
kita perlu terus memanjakan warga kulit Hitam?
Pasti ada suatu masa ketika dibebaskan dari belenggu perhambaan,
warga kulit Hitam akan berdikari.
Mahkamah berasa tidak sabar.
"Kami berperang dan anda semua bebas.
Apa lagi anda mahu daripada kami?"
"Kami ada banyak hal lagi."
"Tolong hormati undang-undang."
Ini adalah 20 tahun selepas warga kulit Hitam diperhambakan
berabad lamanya di negara ini.
Mahkamah Agung sudah lepas tangan
tentang hal ehwal kesaksamaan.
Lebih cepat daripada sangkaan orang ramai…
pihak Utara hilang minat terhadap usaha reformasi pihak Selatan.
Mereka inginkan…
sesuatu seperti ini. "Kita lupakan saja.
Tak perlu bahagikan negara ini menjadi bahagian Utara dan Selatan selamanya."
Juga terdapat keinginan untuk berdamai.
Itulah penamat pentadbiran persekutuan di Selatan.
Ia penamat kepada komitmen terhadap Pindaan ke-14
dan mewujudkan jalan yang panjang, kelam dan menyeksakan
hingga terhasil pengasingan oleh Jim Crow.
PENENTANGAN
BILIK MENUNGGU WARGA KULIT HITAM
TEATER REX UNTUK WARGA KULIT HITAM
TEATER GEM KHAS
Kemudian, pada tahun 1866,
Mahkamah Agung memutuskan kes Plessy menentang Ferguson.
PLESSY LAWAN FERGUSON
Mahkamah mendukung undang-undang negeri
yang memperuntukkan pengasingan…
selagi mana mereka terasing namun saksama.
Dalam kes Plessy lawan Ferguson,
Mahkamah Agung mendukung undang-undang Louisiana
iaitu syarikat kereta api yang membawa penumpang
dalam gerabak di negeri ini
perlu menyediakan tempat yang setaraf tapi berasingan
untuk warga kulit Putih dan Hitam.
Di situ kita faham, "terasing namun saksama".
Tidak, anda tidak boleh salahkan pengasingan dalam gerabak
walau saya juga mahu.
Mahkamah Agung menggantikan Pindaan ke-14 dengan ketuanan warga kulit Putih
sebagai perundangan.
Kita rungkai undang-undang baharu ini. Apa tujuan pengasingan?
"Pengasingan" bermakna terpisah, terbahagi.
Ia kata kerja yang memusnahkan.
Saya tak suka ungkapan "Asingkan sekam daripada gandum."
Kenapa marahkan sekam? Apa kesalahannya?
Kita lihat sejarah pengasingan.
Pertama, orang Afrika dipisahkan dari benua mereka oleh pemerdagangan hamba,
kemudian, orang Amerika Afrika
terpisah dengan keluarga kerana perhambaan.
Jim Crow memisahkan rakyat Afrika Amerika daripada pendidikan,
kekayaan, peluang dan keadilan.
Warga kulit Hitam terus dipisahkan
hingga wujud Bulan Sejarah kulit Hitam yang berasingan
supaya rakyat Amerika tahu sumbangan kami.
Memang mengarut!
Kita lihat perkara yang akan berlaku jika asingkan kesaksamaan…
daripada perlindungan.
"Semasa rejim perhambaan, orang Putih Selatan
memiliki badan dan nyawa warga Negro.
Mereka gemar merendahkan jiwa dan menakluk setiap inci badan.
Tuan mereka jarang sekali membiarkan kemarahan
memuncak sehingga membunuh,
jadi mereka perlu membayar beberapa ratus dolar.
Kebebasan mula muncul,
dan kepentingan diri warga kulit Putih terhadap Negro semakin hilang.
Tindakan mengugut telah mula menimbulkan kekecohan.
Warga Negro bukan saja disebat dan dicambuk,
mereka juga dibunuh."
Wilayah Selatan menjadi medan keganasan yang luar biasa.
Setelah warga Hitam ada hak mengundi…
setelah mereka bekerja di pejabat,
wujudnya parti politik yang jels dan tersusun.
KEADILAN WILAYAH SELATAN
Inilah zaman dalam sejarah Amerika
apabila kekejaman pengganas dilakukan terang-terangan
menjadi sebahagian norma kehidupan berpolitik.
Klan dan ramai pengikutnya
menjadi senjata keganasan parti politik anti-revolusi terhadap Rekonstruksi.
Warga kulit Hitam mula terasa
diugut dan diancam oleh perusuh.
Mereka dihalau dari penjara,
mereka disasarkan jika minta layanan yang adil,
jika mereka cuba mengundi, mengurus
dan jika mereka cuba cipta kuasa politik.
Mereka dibakar, dipukul, diseksa dan dilemaskan.
Mereka digantung.
Tak usah berdalih lagi. Ia keganasan oleh rakyat Amerika.
PLESSY MELAWAN FERGUSON 1896
Pembunuhan politik paling teruk berlaku di Amerika Syarikat
ialah di Colfax, Louisiana
hasil daripada pilihan raya gabenor.
Orang Afrika Amerika yang telah dikenal pasti mempunyai hak militia
berkumpul untuk melindungi kerajaan yang baharu ditubuhkan
dan dibunuh dengan kejam.
Anggaran jumlah adalah seramai 200 orang.
"Mereka ditembak tanpa belas kasihan
Ramai ditembak di belakang kepala dan leher.
Muka mereka hancur setelah ditembak.
Ada yang dibelah perutnya dengan pisau setelah ditembak."
RUSUHAN DI SELATAN
PERANG AHAD
Bukan hanya Pembunuhan Colfax.
Masa berlalu, warga kulit Putih mendapat balasan
daripada bekas hamba.
Kami nampak sejumlah
penyertaan calon undian warga kulit Hitam mula susut.
Menjelang tahun 1901, tiada warga kulit Hitam
berkhidmat di pejabat negara mewakili Selatan.
Gantung tanpa bicara menjadi alat penguatkuasaan
untuk memastikan Pindaan Ke-14 tidak akan direalisasikan.
Antara tahun 1890-an hingga 1950-an,
lebih 4 000 hukuman tanpa bicara direkodkan di seluruh negara
dari Illinois ke Mississippi.
Hukuman itu adalah berasaskan tanggapan
bahawa warga kuli Hitam bukan hanya bertaraf rendah,
malah dilahirkan sebagai penjenayah.
Kadangkala dalam pertarungan untuk perubahan, kita perlukan saksi.
Ida B. Wells ialah saksi paling kuat selepas Rekonstruksi
untuk menulis semula kejadian sebenar di wilayah Selatan.
Sebagai wanita berkulit Hitam, tiada siapa melantiknya
namun, dia berani menjadi penyampai cerita sebenar pada generasinya.
Ini adalah kisah luar biasa
tentang keberanian seseorang.
Dia wartawan penyiasatan, penyokong dan aktivis hak sivil
dan pengasas awal NAACP.
Dia seorang wanita garang,
Dia mempunyai semangat keadilan yang berterusan.
Apa yang mendorong dia membuka aib negara
adalah kematian tiga rakan baiknya di Memphis.
Tiga lelaki ini memiliki sebuah kedai runcit.
Mereka sangat maju hingga menjadi ancaman kepada perniagaan orang Putih
dan mereka dibunuh oleh perusuh kulit Putih.
"Dikatakan, Tom Moss merayu supaya tak dibunuh
demi isteri, anaknya,
dan bayi yang belum lahir.
Apabila ditanya perkara nak disampaikan, 'Beritahu mereka untuk ke Barat,
tiada keadilan untuk mereka di sini.'
Semua orang di bandar kenal dan sayangkan Tom.
Dia memiliki rumah kecil, menyimpan duit
dan membuka kedai runcit dengan cita-cita
yang sama seperti warga kulit Putih.
Dia percaya, melalui saya, kami perlu pertahankan hak
dan lawan setiap kesilapan yang kami nampak.
Seseorang perlu tunjukkan bahawa bangsa Afro-Amerika
lebih bersalah jika tidak pertahankannya
dan nampaknya, saya yang perlu lakukannya."
Dia adalah orang yang pertama yang mula mengira, merekodkan
dan menghitung hukuman tanpa bicara.
KETAKUTAN PIHAK SELATAN UNDANG-UNDANG HUKUM TANPA BICARA
3 436 ORANG DIHUKUM, 1889 HINGGA 1992
Ida. B. Wells menggalakkan warga kulit Hitam
supaya menyedari mereka perlu berlawan,
dan mereka perlu menolak kezaliman ini.
Mereka perlu bercakap dengan lebih tegas
tentang kegagalan kerajaan membela mereka.
"Hanya di negara ini mewajarkan kehancuran manusia.
Orang yang berani tidak berkumpul untuk bertindak kejam dan bunuh seseorang,
jadi tiada batas yang boleh melemahkan penentangan atau pertahanan."
Hukuman gantung dipertonton di khalayak ramai
ketika kanak-kanak ke sekolah,
gambar dirakam dan diterbitkan sebagai poskad.
Ada poskad terkenal yang tertulis, "Saya hadiri barbeku Negro".
Ia bukan hanya Klan Ku Klux,
mereka bukan orang berjubah.
Mereka pegawai bank, guru, doktor, pegawai penguatkuasa,
mereka lakukan keganasan dan bebas daripada hukuman.
Keganasan bersifat perkauman ini
adalah cara untuk menolak Pindaan ke-14.
"Saya tahu anda layak menerima perundangan setaraf,
anda diiktiraf sebagai warganegara,
namun siapa yang mengawal perundangan di daerah ini,
di bandar dan negeri ini?"
Ida B. Wells telah diserang
oleh perusuh dengan membakar syarikat penerbitannya.
Dia diugut dan akhirnya melarikan diri ke Memphis
kerana dia tak boleh hidup dalam ketakutan selamanya.
Keganasan ini memberi kesan besar kepada masyarakat Amerika.
Pertama sekali, geografi demografi negara ini
terbentuk oleh keganasan antara kaum ini.
Warga kulit Hitam di Cleveland, Chicago, Los Angeles dan Oakland.
Enam juta warga kulit Hitam berada dalam komuniti
sebagai pelarian dan buangan perang.
Ida B. Wells ke di Chicago pada awal abad ke-20
untuk membantu warga Hitam Selatan yang tiba di bandar
untuk menyesuaikan diri dengan persekitaran baharu.
Jika kita menyorot kisah mereka yang meninggalkan kekejaman di Selatan
untuk mencari peluang yang dijanjikan di wilayah Utara,
apa yang mereka temui hanyalah janji kosong.
"Bayang hitam ketidakadilan yang berupa pergantungan
telah melebar sayapnya ke seluruh negara."
Sekarang, biar saya jelaskan tentang janji-janji kosong itu.
Pada tahun 1919, di kediaman baharu Ida iaitu Chicago,
terjadi peristiwa kekejaman terhadap warga kulit Hitam, 40 orang mati,
beratus orang tercedera, dan beribu lagi hilang tempat tinggal.
Penentangan bukan lagi masalah di Selatan.
Sekarang, ia masalah seluruh Amerika.
Permusuhan berleluasa. Warga kulit Hitam menerima dengan pahit
bahawa tiada beza antara keganasan di Selatan dan Utara.
Awak yang bergigi emas, berantai emas,
makan ayam goreng, roti, monyet,beruk, babun
paha besar, lari laju, lompat tinggi, rejam lembing,
Pusingan bola keranjang 360 darjah, orang kulit Hitam,
Ambil piza awak dan balik ke Afrika.
Ida B. Wells akan terus membawa kesedaran hukuman tanpa bicara
ke mahkamah antarabangsa,
merentasi beberapa tempat di Eropah,
menjelaskan tentang perkauman dan hukuman gantung sebagai perasaan benci
di negara yang kononnya bertamadun.
Saya kagum kerana tiada satu filem pun tentang kehidupan wanita ini.
Dia wanita luar biasa dalam sejarah negara kami.
Ada sebabnya Ida B. Wells belum menerima trofi biografi Oscar
dan tidak menerima Hadiah Pulitzer sehingga tahun 2020,
setelah 89 tahun dia meninggal.
Ia alasan yang sama mengapa anda jarang mendengar Pindaan ke-14.
Ia kerana bekas negeri Gabungan
telah memenangi Perang Saudara.
Dalam cerita terbaharu ini, pihak Selatan adalah masyarakat sempurna
yang dizalimi pihak Utara dengan cara yang salah.
Mitos yang digelar The Lost Cause ini mengatakan, perhambaan tidaklah dahsyat.
Oleh itu, kami tak perlukan Pindaan ke-14.
Kadangkala, cerita rekaan baharu
lebih mudah berbanding menghadap realiti keganasan masa lalu.
Rekonstruksi lebih teruk ditentang, bukannya gagal sepenuhnya.
Ia bermula dengan mitos Lost Cause
yang menjadi hal penting selepas Perang Saudara.
Idea yang mengatakan pihak Selatan tekah berperang
hingga mempengaruhi warga kulit Putih.
Ideologi Lost Cause telah melangkaui cerita kemenangan.
Apa yang mereka raikan di Selatan adalah kemenangan ke atas Rekonstruksi.
Kita dapat lihat ikonografi dalam Gabungan
terpahat di Selatan Amerika sebagai monumen dan memorial.
Penghasilan monumen yang besar…
adalah umpama kemenangan sosial
dan menjadi simbol wilayah Selatan.
Ini dewa kami.
GOLONGAN WANITA DALAM GABUNGAN
Saya diarahkan Jeneral Lee
untuk mempertahankan sempadan Mason-Dixon
dan tiada Yankee dapat melintasinya.
Jeneral Lee?
Kenapa? Perang antara negeri telah berakhir hampir 90 tahun!
Saya tak peduli tentang masa!
Selagi saya terima arahan rasmi Jeneral Lee,
saya akan tembak Yankee yang masuk ke Selatan,
jadi, berambus saja Yankee!
Menjelang abad ke-20, media perfileman sangat penting.
Epik ketuanan warga Putih, The Birth of aNation
dan salah satu filem terkenal, Gone With the Wind,
menjadi visi yang popular
tentang makna Perang Saudara dan Rekonstruksi,
bukan hanya untuk pihak Selatan, tapi untuk pihak Utara juga.
Filem seperti Birth of a Nation
cuba menceritakan kisah baharu tentang keberanian dan kemuliaan
dalam usaha menghalang perhambaan,
tentang Gabungan cuba menanam idea bahawa pihak Selatan tak bersalah.
BAHAGIAN DUA- REKONSTRUKSI
Penulisan semula sejarah yang sebenar
adalah bahagian penting dalam cerita warga Hitam yang rendah tarafnya.
Ada mitos Rekonstruksi
bahawa ia adalah keadaan paling teruk dalam sejarah demokrasi Amerika.
Ia adalah kerana orang Afrika Amerika telah diberi kuasa,
hak mengundi, pekerja kerajaan,
maka, wujud masalah rasuah dan ketidaktelusan berleluasa…
MERENDAHKAN MARTABAT DAN MEROSAKKAN RAKYAT
yang akhirnya membuatkan pihak Selatan diselamatkan oleh Klan.
Semasa filem itu ditayangkan di Rumah Putih,
Woodrow Wilson telah membenarkan rakyat Amerika
melakukan keganasan dan pembunuhan mengikut Pemerintahan Dunia Baharu.
"Orang putih di Selatan telah didorong oleh naluri pemeliharaan diri
untuk menghalang beban pengundian daripada Negro yang jahil.
Penguasaan Negro telah berakhir di Selatan
dan kebangkitan warga kulit Putih tak dapat dielakkan,
suatu kelas tersendiri telah tertubuh."
Sebaik saja Birth of Nation ditayangkan, Klan ditubuhkan seluruh Amerika,
dan berkembang lebih besar.
Dengan imej yang menyala dalam pemikiran rakyat
melalui media popular baharu ini,
ia mengukuhkan semula ketuanan warga Putih
dan membantu menyalakan semula dendam antara kaum.
PEMBUNUHAN JALAN BLACK WALL TULSA, 1921
Setiap sudut pandangan,
penulis, jurnalis, saintis telah membuktikan
bahawa warga kulit Hitam rendah nilainya dan ancaman kepada ketamadunan.
Ia membolehkan orang Putih yang tidak mempunyai hati nurani
untuk mencipta generasi warga Negro yang mereka suka saja.
Ya, puan.
Siapa gadis yang bersama awak petang tadi?
Itu bukan gadis. Itu isteri saya.
Ideologi Selatan Lama dalam Lost Cause
telah menjadi jalan keluar yang dibudayakan
oleh cara sentimental Selatan Lama yang bertamadun
di mana warga kulit Hitam secara keseluruhannya adalah bahagia
yang telah menemui kedudukan mereka dalam masyarakat.
SEJARAH PERSEKOLAHAN ALABAMA
Itulah permulaan penceritaan semula peristiwa Perang Saudara.
BAGAIMANA NEGRO HIDUP DENGAN PERHAMBAAN
PERHAMBAAN BUKAN PENYEBAB PERTELINGKAHAN
IA BUKAN KERANA PERHAMBAAN
Boleh gambarkan kepada kami
tentang kehidupan di ladang pada awal dulu?
Masa yang indah dan gembira.
Semua orang gembira.
Kami tak pernah dengar tentang apa yang kami dengar hari ini.
Kami tak malu mengatakan, mereka seperti anak kecil…
Apabila kami kata begitu, maksudnya mereka gembira macam anak kecil.
Sudah pasti wujudnya penentang
dalam bayangan sentimental Lost Cause tentang perang ini,
namun secara keseluruhan, mereka tidak memenangi perang budaya,
tapi perang untuk jiwa dan bayangan minda rakyat Amerika.
Terdapat medan kesatriaan dan ladang kekabu
yang dipanggil Selatan Lama.
Di wilayah cantik ini,
keberanian telah lenyap.
Inilah kali terakhir kita dapat melihat kesatria dan pasangannya,
ketuanan dan hamba.
Carilah ia dalam naskhah buku,
kerana ia sudah menjadi lipatan sejarah.
Ketamadunan yang telah berlalu pergi.
Kisah begini begitu pantas meresapi minda rakyat Amerika.
GONE WITH THE WIND LEBIH MASYHUR
Mereka boleh lupakan ketamadunan yang lama dan telah wujud
sebelum perang.
Jika mereka cemas, tersinggung
atau takut dengan pendatang baharu ke Amerika
dan semua bandar membangun,
juga sektor industri nampaknya tidak terkawal.
Di sektor perladangan luar Charleston,
tempat di mana keluarganya tinggal selama lapan generasi,
Norwood Hastie ditanya adakah perhambaan itu tidak bermoral.
Tidak, saya tak rasa begitu kerana…
apabila hamba datang dari Afrika, dia tak boleh berbahasa.
Dia memang tak terlatih untuk buat apa-apa pekerajaan
yang sesuai dengan peradaban.
Seseorang perlu menjaga mereka.
Jadi, saya rasa perhambaan hanya wujud pada zaman dahulu,
tapi adat itu telah lama mati.
Ia mengambil masa yang lama
dan semua orang tahu, suatu waktu dulu
warga Negro sudah diberikan kesaksamaan.
Namun di Selatan, sikap orang Putih berubah selari dengan masa.
Saya lebih liberal lima tahun dulu,
dan saya tahu, saya lebih liberal lima tahun akan datang,
dan saya rasa semua orang juga begitu.
Apa yang buat anda menjadi lebih liberal?
Kesedaran bahawa golongan Negro…
adalah manusia biasa seperti kita.
Encik Hastie, apa pendapat awak
sebelum anda mula fikirkan kami juga manusia biasa?
Sebenarnya…
kami sangka anda adalah haiwan peliharaan yang hebat.
Saya dilahirkan pada 1950 di Selatan.
Ketika tempoh ini, pengasingan sedang memuncak.
PENGASINGAN SELAMANYA. HENTIKAN PERCAMPURAN
Kami dalam situasi yang sememangnya
terbentuk oleh ideologi Lost Cause,
idea tertinggi Gabungan dalam sejarah warga Amerika
dan lama-kelamaan, ia semakin pudar.
Apabila anda membesar dengannya, segalanya terangkum.
Pandangan anda tentang Amerika
menjurus kepada ketuanan warga kulit Putih
dan anda tidak arif tentangnya.
CHARLESTON, CAROLINA SELATAN
Pada tahun 1861,
Carolina Selatan adalah negeri pertama yang perjuangkan hak mereka.
Sejarah bendera itu lebih menjurus
kepada warisan wilayah Selatan.
Bukan perhambaan.
Saya mempertahankan warisan saya
dan ia bukan perhambaan.
Keluarga saya tidak ada hamba, saya pun sama.
Ia menggambarkan perhambaan walau mereka menafikan.
Bendera itu tak patut berkibar di Carolina Selatan.
Kami mahu ia diturunkan kerana itu tindakan biadab.
Kami tunjukkan sokongan
untuk kekalkan sejarah dan warisan kami
kerana itulah yang membentuk Amerika.
Ia menyucikan Gabungan.
Gabungan wujud untuk melindungi perhambaan.
Kami bangga dengan sejarah kami dan hormati leluhur kami.
Ia tentang warisan dan maruah.
Ini warisan kami. Inilah kami.
Ini warisan semua orang.
Orang berkata, Itu bendera kami. Itu warisan kami."
Warisan anda adalah perhambaan, penindasan dan kekejaman Klan.
Itulah makna bendera itu.
Ini sebahagian daripada kami.
Masalah di Carolina Selatan
bukan kerana filem atau simbol, tapi kerana jiwa mereka.
Bagaimana anda bina semula Amerika?
Yang di-Pertua, saya ingin jelaskan perspektif yang tuan tak pernah dengar.
Sebagai paderi gereja…
kepada penduduk daerah Charleston, Gereja AME Mount Horr.
SENATOR CAROLINA SELATAN
Saya mendengar kisah dan kesedihan
orang yang tersinggung dengan kewujudan bendera
yang menjadi simbol untuk keganasan
mematahkan semangat, memalukan mereka,
masih lagi berkibar di negeri ini.
Biar kita menjadi contoh terbaik untuk negeri hebat ini,
untuk semua rakyat yang kita wakili,
untuk kali pertama dalam sejarah agung kita.
Janganlah kita lakukan sesuatu untuk kepentingan kita saja,
tapi lakukan yang terbaik untuk seluruh Carolina Selatan,
Saya mahu katakan sekali lagi hari ini…
Pada April 2015,
saya hadiri persidangan di Charleston, Carolina Selatan.
KUBU SUMTER
Persidangan penting tentang pengakhiran Perang Saudara.
Penceramah utama hari ini adalah Reverend Clementa Pinckney.
Saya berdiri dengan pelbagai emosi dan kegembiraan,
namun, saya juga rasa sedih
kerana mengetahui ramai yang mati demi kebebasan orang lain.
Pinckney berbahas sebagai paderi, sejak terjadi Perang Saudara,
mereka juga merasai pengalaman diselamatkan.
Dia juga menghormati veteran Gabungan.
"Rakan Carolina Selatan," katanya.
Kami nyanyikan "America the Beautiful".
Saya juga menghadiri program bersama Reverend Pinckney.
Kami nyanyikan lirik yang sama.
Salah satu acara penting dalam sejarah
yang saya pernah sertai.
Masalah mula wujud dua bulan kemudian.
…berlaku kejadian tembakan di Gereja di Charleston.
Itulah Clementa Pinckney.
BREE NEWSOME AKTIVIS
Pada tahun 1961,
Carolina Selatan menaikkan bendera Gabungan
dia atas kubah ibu negeri,
dan mereka mengatakan bendera itu takkan direndahkan atas sebarang sebab
tanpa kebenaran kerjaaan negeri.
Di situlah bendera itu
apabila ketuanan warga Putih pada tahun 2015 bernama Dylan Roof
memasuki gereja warga kulit Hiram, Mother Emanuel AME di Charleston,
dan membunuh sembilan kariah kulit Hitam semasa bersembahyang.
Serangan maut terhadap warga kulit Hitam di gereja mereka dalam sejarah AS.
Salah seorang mangsa adalah paderi gereja,
Senator Clementa Pinckney.
Senator Pinckney sememangnya Perwakilan Umum yang berhati nurani.
Apabila tiba masa untuk mengebumikan paderi gereja Mother Emanuel,
kerandanya diarak seluruh jalan,
dan kerajaan Carolina Selatan merendahkan bendera Amerika
namun kerana perundangan yang telah mereka tulis,
bendera Gabungan kekal tinggi.
Ia menghantar mesej jelas
bahawa walaupun pihak Selatan kalah dalam Perang Saudara,
ketuanan orang Putih masih menguasai setiap pemerintahan.
Saya ada hubungan peribadi
dengan sejarah perhambaan di Carolina Selatan.
Nenek moyang saya diperhambakan di Carolina Selatan.
Saudara saya ceritakan pengalaman mereka dengan Klan.
Saya benar-benar rasa, satu kenyataan perlu dibuat.
Puan! Turun dari tiang!
Puan!
Awak membenci kami, menindas dan berlaku kejam!
- Bendera ini akan turun hari ini! - Turun!
Saya tahu, saya akan ditangkap
namun kita tak boleh teruskan lagi begini.
Tiada yang terjadi secara automatik.
Tiada apa yang dapat dielakkan sepanjang kemajuan.
Kemajuan muncul kerana mereka buat keputusan dan pilihan.
Nampaknya Pinckney dan ahli kariahnya…
mati atas pengorbanan besar…
dengan harapan dapat memaksa seluruh negara…
akhirnya menerima balasan.
Jika boleh…
dengan makna Gabungan dan Perang Saudara…
dan makna pembebasan serta Pindaan ke-14…
dan kejadian yang sentiasa berulang.
PENENTANGAN
IBU NEGERI CAROLINA SELATAN 10 JULAI 2015
IBU NEGERI MISSISSIPPI 30 JUN 2020
Monumen ini adalah simbol untuk Gabungan fiksyen,
yang mengabaikan kematian, perhambaan,
keganasan yang telah terjadi.
Kita tak boleh takut dengan kebenaran.
PLAZA IDA B. WELLS
"KUASA TAKKAN DIBERI TANPA PERMINTAAN. IA TAKKAN TERJADI BEGITU."
Kemajuan tak datang tanpa penentangan.
Ia bukan jalan yang lurus.
Ia berliku. Sentiasa cemas.
Orang yang bersimpati dengan kejadian itu ada berkata,
"Tunggu saja, ada isu lebih besar."
atau, "Ia dah tak mengubah apa-apa ."
Namun untuk orang yang merana,
keadilan tak boleh ditunggu.
Kita boleh berpegang tangan dan alunkan semangat warga Negro,
Bebas akhirnya, Syukur kepada Tuhan, kita telah bebas…
Kita dalam keadaan darurat.
Tiada keadilan, tiada keamanan! Angkat tangan, jangan tembak!
Amerika, anda telah buktikan diri anda selama 435 tahun
bahawa anda tak hormati warga kulit Hitam.
Nyawa kami penting!
Ini aktiviti koordinat yang berlaku di seluruh negara ini.
Cukuplah semua ini!
Masa untuk kita berdiri dan berkata, "Jangan pijak kepala kami!"
Tak boleh bernafas.
Kita akan berpegang pada hakikat, kita akan melawan mereka
demi menyelamatkan nyawa kita!
Amat untung kerana warga kulit Hitam mencari kesaksamaan, bukan dendam.
Kita lihat Gone with The Wind.
Boleh kita ulang Gone With the Wind semula?
Terjemahan sari kata oleh H.Fadhliyah